kardosdrur/scandi-wiki huggingface dataset:
Funder

Funder er Silkeborgs sydvestligste bydel, beliggende 8 km fra centrum. Mod nordøst grænser den til Funder Bakke.

Bydelen hører til Funder Sogn. Funder Kirke ligger i Funder Kirkeby 2 km nordvest for Funder.

Faciliteter 
 Funder-Kragelund Skole har afdelinger i begge byer med tilsammen 534 elever, fordelt på 0.-9. klassetrin.
 Funder Gymnastikforening benytter Funderhallen og tilbyder fodbold, håndbold, gymnastik/fitness og volleyball.
 Funder Børnehus med børnehave og vuggestue åbnede i 2016.
 Funder Plejecenter har 30 plejeboliger og 10 boliger for demente.
 Funder har supermarked og bageri.

Historie 
Funder var oprindelig en landsby i Funder Sogn, Hids Herred). Landsbyen omfattede i 1682 14 gårde. Det samlede dyrkede areal udgjorde da 376,2 tønder land skyldsat 48,56 tønder hartkorn. Dyrkningsformen var græsmarksbrug med tægter.

Landevej 
Landevejen Aarhus-Silkeborg-Herning-Ringkøbing, der blev anlagt i 1850'erne, passerede Funder Sogn. Det høje målebordsblad fra 1800-tallet viser en kro på landevejen ½ km vest for Funder.

Jernbane 
Funder fik station på Silkeborg-Herning Jernbane, der blev indviet i 1877. Banen fulgte Funder Ådal for at krydse den jyske højderyg. Derfor kom Funder Station til at ligge 2 km sydvest for Funder, så jernbanen kun fik ringe indflydelse på byens udvikling.

Funder blev i 1901 beskrevet således: "Funder, ved Landevejen, med Skole, Forsamlingshus (opf. 1897), Mølle, Kro og Jærnbanehpl." Det lave målebordsblad fra 1900-tallet viser desuden et mejeri ½ km mod vest ad vejen til kirkebyen.

I 1920 blev Funder Station jernbaneknudepunkt, da strækningen Brande-Funder blev indviet som den sidste etape af Diagonalbanen Randers-Esbjerg. Diagonalbanen blev nedlagt i 1971. Stationsbygningen er bevaret som privat bolig på Funder Ådalsvej 2. Lidt sydvest for stationen starter Funder-Ejstrup Natursti, der benytter Diagonalbanens tracé.

Bydannelsen 
Efter at Funder Bakke blev udbygget som parcelhuskvarter i midten af 1900-tallet er turen kommet til Funder, hvor der især efter år 2000 er sket en stor udvikling.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

 
Bydele i Silkeborg
Follikel

Follikel er navnet på cellerne, der omringer en kvindes æg under modningen (i follikelfasen – ca. de første 14 dage i menstruationscyklussen). I dette tidsrum fungerer folliklen som en slags "hjælpeceller", der hjælper med at modne ægget. 

En follikel producerer det kvindelige kønshormon østrogen, der vha. positiv feedback – omkring 14.-dagen – får mængden af hormonet LH til at stige drastisk, hvilket medfører ægløsningen. Dette betyder, at ægget frigives fra folliklen og føres ud i æggelederen – og dermed er ægget klart til at blive befrugtet.

Når ægløsningen har fundet sted, træder kvinden ind i lutealfasen, der er de sidste ca. 14 dage af menstruationscyklussen. Folliklen ændres da til "det gule legeme" (: corpus luteum).

Kvindens kønsorganer
Funder Bakke

Funder Bakke er en bydel i Silkeborg, beliggende 6 km sydvest for centrum. Den grænser til Funder mod sydvest og Lysbro mod nordøst.

Funder Bakke hører til Funder Sogn. Funder Kirke ligger i Funder Kirkeby 5 km vest for Funder Bakke.

Bakken 
Vejen Funder Bakke, der tidligere var en del af primærrute 15, er en af Danmarks stejleste bakker at cykle på. Den er 1300 meter lang og stiger 68 højdemeter med en gennemsnitlig stigningsprocent på 5,2.

Historie 
Der har været teglværk i området. Midt i 1900-tallet begyndte det at blive bebygget som parcelhuskvarter. Dets veje er opkaldt efter mindre danske øer.

Noter

Eksterne kilder/henvisninger 
 SDFE kortviser: Høje målebordsblade 1842-1899 og lave målebordsblade 1901-1971 

Bakker i Danmark
Bakke
Ulla Sell

Ulla Sell (født den 22. juli 1949) er opvokset i en kunstnerfamilie og er uddannet skuespiller og operasanger. Hun fik sit sanger- og skuespillerdebut på Det Ny Teater i The Phantom of the Opera i 2003, og senere spillede hun roller i Beauty and the Beast (2005) og The Producers (2006) på Det ny Teater. Hun medvirkede derefter i Oliver! i Tivoli, og senest i flere opera- og musikteaterforestillinger på Malmö Opera.

Operasangere fra Danmark
Teaterskuespillere fra Danmark
Demstrup

Demstrup kan henvise til flere stednavne i Danmark:
 Demstrup (Råby Sogn) – ejerlav, hovedgård i Råby Sogn, Randers Kommune
 Demstrup (Silkeborg Kommune) – landsby i Sjørslev Sogn

nl:Demstrup
Anni Lønstad

Anni Lønstad (født 1953) er en tidligere dansk atlet og triathlet. Hun var medlem af Olympia Maribo.

Lønstad er indehaver af flera den danske ultra rekorder, bl.a. på 100 km med tiden 7,53,15, som hun løb i Hanau 16. april 1994.

Lønstad blev 1986 Danmarks første "Jernkvinde" på Säter Triathlon i Sverige med tiden 11.51.01; 3,8 km svømning 1.31.35, 180 km cykling 6.18.01, Maratonløb 4.01.25.

Lønstad er tidligere næstformand i Lærernes Landsforbund.

Danske mesterskaber 
  1993 Maraton 2:58.35

Danske ultra rekorder 
 6 timer: 76 608 meter 1998
 12 timer: 134 339 meter 1996
 24 timer: 217 750 meter 1995
 100 km: 7,53,15 1994

Eksterne henvisninger 

 DAF i tal – Anni Lønstad
 De første danske jernmænd og kvinder 
 Danske ultra rekorder 

Triatleter fra Danmark
Atleter fra Olympia Maribo
Kvindelige sportsudøvere
Maratonløbere fra Danmark
Lemming (flertydig)

Lemming er flertydig:
 Lemming – en gnaver

Steder:
 Lemming (Silkeborg Kommune) – landsby i Lemming Sogn
 Lemming (Århus Kommune) – bebyggelse, ejerlav i Kolt Sogn

Øvrige
 Lemmings (spil), et computerspil.
 Frederik Carl Lemming
Öhringen

Öhringen er en by i Hohenlohekreis i den nordøstlige del af af den tyske delstat Baden-Württemberg i det sydlige Tyskland. Den ligger omkring 25 km øst for Heilbronn. Med omkring 22.800 indbygger (2007) er Öhringen den største by i Hohenlohekreis.

Efter den første bebyggelse i historisk tid udviklede byen ved de romerske Limes sig i det 11. århundrede med oprettelsen af en Kannikstiftelse, Residensby for Fyrsterne af Hohenlohe.

Geografi 

Öhringen ligger i den vestlige del af landskabet Hohenloher Ebene, mellem deSchwäbisch-Fränkischen Waldberge og dalen til floden Kocher. Selve byen ligger ved den lille flod Ohrn der cirka 10 km fra byen, ved landsbyen Ohrnberg munder ud i Kocher. Kommunen ligger i en højde mellem 168 moh. i Kocherdalen, ved kreisgr;nsen til Möglingen, og 486 moh. i Mainhardter Wald på Karlsfurter Ebene. Selve bymidten ligger mellem 215 og 280 moh.

Nabokommuner 
Følgende kommuner grænser til Öhringen (med uret, fra nord) : Forchtenberg, Zweiflingen, Neuenstein, Waldenburg, Pfedelbach og Bretzfeld (alle i Hohenlohekreis) samt Langenbrettach og Hardthausen am Kocher (i Landkreis Heilbronn). Sammen med Pfedelbach og Zweiflingen danner Öhringen et Verwaltungsgemeinschaft.

Literatur 
 Wilhelm Mattes: Öhringer Heimatbuch, Öhringen 1929 (Nachdruck 1987)
 Öhringen. Stadt und Stift. Herausgegeben von der Stadt Öhringen. Thorbecke, Sigmaringen 1988,  (Forschungen aus Württembergisch-Franken. Band 31)
 Jürgen Hermann Rauser: Öhringer Buch. In: Ohrntaler Heimatbuch. Jahrbuch-Verlag, Weinsberg 1982 (Heimatbücherei Hohenlohekreis. Band 11/12)
 Der Hohenlohekreis. Hrsg. vom Landesarchiv Baden-Württemberg in Verbindung mit dem Hohenlohekreis. Thorbecke, Ostfildern 2006 (Baden-Württemberg – Das Land in seinen Kreisen),

Eksterne henvisninger 

 
 Af Verrenbergs historie
 Om Büttelbronn
Linå

Linå kan henvise til flere stednavne i Danmark:
 Linå (Silkeborg Kommune) – landsby i Linå Sogn
 Linå (vandløb), åen som sogn og landsby har navn efter.
 Linå (Herning Kommune) – bebyggelse, ejerlav i Sunds Sogn
Serup

Serup kan henvise til flere stednavne i Danmark:
 Serup (Nordfyns Kommune) – bebyggelse, ejerlav i Søndersø Sogn
 Serup (Silkeborg Kommune) – landsby i Serup Sogn
 Serup (Struer Kommune) – bebyggelse, ejerlav i Odby Sogn
 Serup Strand – strand ved Thyholm

Se også 
 Serup (efternavn)
Ikaros Press

IKAROS Press er et dansk forlag, der udgiver bøger om arkitektur, kunst og design.

Forlaget udgiver en fagfællebedømt bogserie, IKAROS Academic Press, som er forbeholdt forskningsbetonede udgivelser. Forlaget er stiftet i 2009 af Kristian Berg Nielsen, som tidligere har været forlagsredaktør på såvel Arkitektskolens Forlag som forlaget Bogværket.

Kilder 
 Forlagets hjemmeside

Forlag fra Danmark
Etableret i 2009
Hårup

Hårup kan henvise til flere stednavne i Danmark:
 Hårup (Horsens Kommune) – bebyggelse, ejerlav i Føvling Sogn (Horsens Kommune)
 Hårup (Silkeborg Kommune) – bebyggelse, ejerlav i Linå Sogn
 Hårup (Aarhus Kommune) – by i Todbjerg Sogn
Hyllested

Hyllested kan henvise til flere stednavne i Danmark:
 Hyllested (Rebild Kommune) – bebyggelse i Suldrup Sogn
 Hyllested (Slagelse Kommune) – bebyggelse i Hyllested Sogn (Slagelse Kommune)
 Hyllested (Syddjurs Kommune) – by i Hyllested Sogn (Syddjurs Kommune)
Stenvad

Stenvad kan henvise til flere stednavne i Danmark:
 Stenvad (Hjørring Kommune) – bebyggelse i Vrå Sogn
 Stenvad (Norddjurs Kommune) – landsby i Stenvad Sogn
Vivild

Vivild kan henvise til flere stednavne i Danmark:
 Vivild (Favrskov Kommune) – bebyggelse i Lyngå Sogn
 Vivild (Norddjurs Kommune) – by i Vivild Sogn
Tvede

Tvede kan henvise til flere stednavne i Danmark:
 Tvede (Jorløse Sogn) – en landsby i Jorløse Sogn, Kalundborg Kommune
 Tvede (Mørkøv Sogn) – en bebyggelse og et ejerlav i Mørkøv Sogn, Holbæk Kommune
 Tvede (Randers Kommune) – en bebyggelse og et ejerlav i Tvede Sogn, Randers Kommune
 Nørre Tvede - en bebyggelse i Horslunde Sogn, Maribo Amt
 Nørre Tvede- en bebyggelse i Toksværd Sogn, Præstø Amt
Navn:
 Tvede (slægter) – flere danske slægter
Sønderbæk

Sønderbæk kan henvise til flere stednavne i Danmark:
 Sønderbæk (Randers Kommune) – en landsby og et ejerlav i Sønderbæk Sogn, Randers Kommune
Vandareal:
 Sønderbæk (Vildbjerg Sogn) – et vandareal i Vildbjerg Sogn, Herning Kommune
 Sønderbæk (Åstrup Sogn) – et vandareal i Åstrup Sogn, Vejen Kommune
Linde

Linde har flere betydninger:
 Linde (adelsslægt) – en slægt og et efternavn
 Linde AG – tysk virksomhed

Byer:
 Linde (Randers Kommune) – landsby i Linde Sogn
 Linde (Struer Kommune) – landsby i Asp Sogn
Helstrup

Helstrup kan henvise til flere stednavne i Danmark:
 Helstrup (Herning Kommune) – bebyggelse i Snejbjerg Sogn
 Helstrup (Randers Kommune) – landsby i Helstrup Sogn
Enslev

Enslev kan henvise til flere stednavne i Danmark:
 Enslev (Favrskov Kommune) – bebyggelse i Vellev Sogn
 Enslev (Norddjurs Kommune) – bebyggelse i Enslev Sogn (Norddjurs Kommune)
 Enslev (Randers Kommune) – landsby i Enslev Sogn (Randers Kommune)
 Enslev (Århus Kommune) – bebyggelse i Kolt Sogn
New York Red Bulls

New York Red Bulls (grundlagt i 1995; tidligere kendt som MetroStars) er en amerikansk fodboldklub, der spiller i den bedste amerikanske fodboldliga, Major League Soccer. Holdets nuværende navn skyldes, at det i 2006 blev solgt til Red Bull GmbH, firmaet bag læskedrikken af samme navn.

Om klubben 
Klubben spiller på Red Bull Arena i Harrison, New Jersey, der åbnede i 2010. Tidligere spillede holdet på Giants Stadium i East Rutherford, New Jersey, hvor klubben havde spillet sine hjemmekampe siden etableringen. Klubbens administration ligger i Secaucus, New Jersey.

Klubbens største resultat var MLS-finalen i 2008. I US Open Cup nåede Metrostars (som klubben hed tidligere) semifinalerne i 1997, 1998, 2000, inden det lykkedes at nå finalen i 2003, hvor de dog tabte 1-0 til Chicago Fire.

Blandt de største spillere, der har spillet for klubben er Roberto Donadoni, Lothar Matthäus, Adolfo Valencia, Youri Djorkaeff, Amado Guevara og Thierry Henry, som stadig spiller for klubben. Klubben har desuden haft en række berømte cheftrænere som fx Carlos Queiroz, Carlos Alberto Parreira, Bora Milutinović, Bob Bradley og Bruce Arena.

I dag er svenske Hans Backe, tidligere FC København, cheftræner i klubben. 

I truppen har Red Bulls også de to tidligere Vejle Boldklub-spillere Brian Nielsen og Ibrahim Salou, der begge to kom til klubben i 2010.

Spillertrup 

 
 

 (Anfører)

Eksterne henvisninger 
 New York Red Bulls 
 Wikipedia

Fodboldklubber i USA
Red Bulls
Etableret i 1995
Red Bull
Jan Hansen (flertydig)

Jan Hansen har flere betydninger:

 Jan Hansen – dansk fodboldtræner
 Jan Hansen (atlet) – tidligere dansk atlet
Sonnys chance

Sonny With a Chance (på dansk Sonnys Chance) er en komedieserie om en komedieserie kaldet So Random!. Demi Lovato spiller Sonny Munroe, en almindelig pige der kommer med i sin yndlingsserie. Sterling Knight spiller Chad Dylan Cooper, der har været en stjerne siden barndommen og er meget bevidst om at han er stjernen og midtpunktet. Disse to roller og mange flere er med i Sonny With a Chance. Sonny og Chad (Lovato og Knight) er også kendt under navnet Channy.

Karakterer 

 Sonny Munroe alias Allison Munroe ( Demi Lovato ) er en 15 årig pige (1. sæson) fra Wiscosin. Efter at have lagt en komisk video af sig selv ud på nettet, er hun blevet tilbudt at være med i TV-showet So Random!, som er hendes yndlings TV-show. Man følger så Sonnys nye liv i Hollywood, hvor hun forsøger at vende sig til at være kendt samtidig med, at hun forsøger bare at gøre alt det, der gør hende og alle andre glade. Hun prøver at være venner med Tawni hart(1.sæson) men de bliver rigtige gode venner i sæson 2.
 Chad Dylan Cooper ( Sterling Knight ) har sit eget TV-show, McKenzie Falls, hvor han selv spiller hovedrollen som McKenzie. Hans show bliver optaget i samme filmstudie som So Random!, så han og Sonny støder ofte på hinanden. Han er selvoptaget og ser ned på So Random!, men samtidig er der noget imellem Chad og Sonny. I 2. sæson bliver de kærester, men de slår igen op senere i 2. sæson.
 Tawni Hart er en af Sonnys So Random!-kollegaer. Tawni har været en del af showet længere end Sonny, og var ikke glad for Sonny, da hun først kom til So Random!. Senere har Tawni dog accepteret Sonny, som en af sine bedste veninder. Tawni har altid arbejdet i showbuisness siden hun var helt lille, og har ofte svært ved at relatere til problemer fra "den virkelige verden".

Eksterne henvisninger
 

Sitcoms
Tv-serier fra Disney
Disney Channel
Jannick Green

Jannick Green Krejberg (født 29. september 1988 i Lemvig) er en dansk håndboldmålmand, der spiller i Paris Saint-Germain Handball.

Fra 2008-2011 målmand i Aab Håndbold. Fra 2011 målmand i Bjerringbro-Silkeborg. Spiller fra sommer 2014 i den tyske klub SC Magdeburg. Siden sommeren 2022 har han spillet for franske Paris Saint-Germain.

Har spillet på Y-landsholdet og U21-landsholdet og har foreløbig 123 A-landskampe for Danmark.

Landshold 
Før den sidste kamp i mellemrunden ved Europamesterskaberne 2014 på hjemmebane, stod han noteret for 39 kampe for landsholdet.

Privatliv 
Han er søn af Karsten Krejberg og tidligere håndboldlandsholdsspiller Hanna Green. Ungdomshåndboldspiller i NNFH Lemvig og Team Vestjylland. 
Hans lillebror Jeppe Green Krejberg spiller for Frederikshavn FI i 2. division.

Jannick Green blev gift i 2017 med Ditte, med hvem han har to børn.

Referencer

Eksterne henvisninger 

Håndboldspillere fra Danmark
Personer fra Lemvig
Håndboldspillere fra Bjerringbro-Silkeborg
Håndboldspillere fra SC Magdeburg 
Medaljevindere fra Danmark ved sommer-OL 2016
Olympiske håndboldspillere fra Danmark
Olympiske mestre fra Danmark
Håndboldspillere fra Paris Saint-Germain HB
Gridiron Gang

Gridiron Gang er en krimi-drama, sportsfilm. Filmen er udgivet den den 15. september 2006 i  USA.
Gridiron Gang er skrevet af Jeff Maguire, og Jac Flanders (Gridiron Gang 1993)
Dwayne "the Rock" Johnson er med i filmen som en amerikansk fodboldtræner, for unge indsatte.

Eksterne Henvisninger 

Amerikanske film fra 2006
Dramafilm fra USA
Sportsfilm
Engelsksprogede film
Waiting for an Angel

"Waiting for an angel" er den mest kendte sang, som guitaristen i The Dreams, Heini Gilstón Corfitz Andersen har skrevet og indspillet på egen hånd. Det færøske band The Dreams spiller den ofte til deres koncerter, hvor rollerne bliver byttet om, så det ikke længere er Hans Edward Andreasen der er forsanger, men i stedet den unge guitarist Heini Gilstón Corfitz Andersen. 

Musik fra Færøerne
Peter West (flertydig)

Peter West er navnet på flere personer:

 Peter West – dansk godsejer (1708-1767).
 Peter West (atlet) – dansk atletikudøver (født 1962).
Hector Estrup

Hector Estrup kan henvise til flere personer:

 Hector Frederik Janson Estrup (1794-1846) – dansk historiker
 Hector Estrup (arkitekt) (1854-1904) – dansk arkitekt (Hector Frederik Jansen Estrup)
 Hector Estrup (1860-1914) – dansk godsejer, jurist og hofjægermester
 Hector Estrup (nationaløkonom) (1934-2016) – dansk godsejer, nationaløkonom, professor emeritus og kammerherre
Catinét

Catinét var et dansk analyseinstitut, som blev stiftet i 1997.

Catinét foretog meningsmålinger og lavede analyser. Selskabets direktør var Christian Stjer.

Catinét ejede desuden en række mindre analyseinstitutter: Catglobe A/S, IFKA A/S og Catglobe Vietnam.

Firmaet gik konkurs i 2010.

Eksterne henvisninger 

 Catinéts hjemmeside 

Etableret i 1997
Ophørt i 2010
Analyseinstitutter i Danmark
Skibsofficer

En skibsofficer er en person som har viden om tingene i maskinen og på broen på et skib. Skibsofficer findes i 2 niveauer: Junior og Senoir og så er der af 1. 2. og 3. grad. På broen tager en skibsofficer sig af sikkerheden om bord og navigerer skibet og står for lastning og losning af skibet.

Titler
Stillinger til søs
Bézierkurve

En bézierkurve er en algoritme, som indenfor matematisk-numerisk analyse anvendes til matematisk beregning af en kurve. Bézierkurver finder hovedsagelig anvendelse i computergrafik.

Bézierkurver blev første gang offentliggjort i 1962 af den franske ingeniør Pierre Bézier, som brugte dem til at designe chassiser i forbindelse med produktion af biler.

I vektorgrafik er bézierkurver et vigtigt redskab. De bruges til at skabe modeller med afrundede kurver, der  kan skaleres uendeligt i størrelse uden at miste kvalitet.

Computergrafik
Interpolation
Geometriske former
Kurver
Jens Skrumsager Skau

Jens Skrumsager Skau (født 12. januar 1943 - 24. april 2016) var en dansk landmand og tidligere politiker.

Han var medlem af Folketinget fra 10. januar 1984 og indtil 10. december 1990, valgt i Givekredsen og medlem af Venstres Folketingsgruppe. Han var partiets ordfører i perioder for EU-, udenrigs-, finans-, skat-, søfarts- og arbejdsmarkedspolitik.
Jens Skrumsager Skau er uddannet ved praktisk landbrug i Danmark, Tyskland, Sverige og England og cand.agro. fra Den Kgl. Veterinær- og Landbohøjskole 1971.

Efterfølgende blev han ansat i Landbrugsraadet og udstationeret i Bruxelles i forbindelse med Danmmarks optagelse i EF (nu EU) i 1972-73 og igen i perioden 1978-84 som leder af Dansk Landbrugs Kontor i Bruxelles. Han var ansat i Landbrugsraadet indtil 1992, hvorefter han var direktør for Dansk Erhvervsjordbrug 1992-96, udstationeret af Udenrigsministeriet i Estland, Letland og Litauen 1996-2004; ansat i Carl Bro A/S internationale afdeling 2004 – 06, udstationeret i Moldova 2007, designed udviklingsprogrammer i Montenegro Serbien og Kosovo 2008-11.

Udgivelser 
 Herregårdernes bevarelse. Redaktør. Udgivet i 1996
 Sigurd Kloppenborg Skrumsager. Hans oplevelser og tanker ved øst- og vestfronterne under 1. verdenskrig (1914-18). Udgivet i 2012
 Hans Diderik Kloppenborg Skrumsager. Hans liv som landmand, familiefar og politiker (1868-1930). Udgiver i 2013.

Referencer

Eksterne henvisninger 
 

Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra Venstre
Agronomer fra Danmark
Landmænd fra Danmark
Personer i Kraks Blå Bog (afdøde)
Tørring (flertydig)

Tørring kan henvise til flere artikler:
 Tørring (proces) – det at tørre noget
 Tørring – en by og et ejerlav i Tørring Sogn, Hedensted Kommune
 Tørring (Randers Kommune) – en bebyggelse og et ejerlav i Øster Tørslev Sogn, Randers Kommune
 Tørring (Skanderborg Kommune) – en bebyggelse og et ejerlav i Tulstrup Sogn, Skanderborg Kommune

Se også 
 Tørring Sogn
Bornemann

Bornemann er en gammel patricierslægt, hvis ældste kendte mand er rådmand i Stade Heinrich Bornemann, der levede i 16. århundrede.

Hans sønnesøn, kammersekretær hos kongerne Christian IV og Frederik III Philip Julius Bornemann (1599-1652) havde blandt mange børn sønnerne prof. jur., Højesteretsassessor Cosmus Bornemann (1637-92) og Sjællands biskop Henrik Bornemann (1646-1710). Sidstnævntes datter, Hedevig Margrete (1679-1749), enke efter oberst Mathias Rosenørn, og sønnesøn, Carl Rudolph Bornemann, der døde 18 år gammel, og som var søn af generalauditør Hieronymus Bornemann (1680-1720), blev 14. december 1731 optagne i den danske adel.

Den nævnte professor var fader til biskop i Bergen Oluf Bornemann (1683-1747), hvis søn, konferensråd og Højesteretsassessor Vilhelm Hansen Bornemann (1731-1801), der var meddirektør ved de danske skuespil og medlem af den store landbokommission, igen havde sønnerne Højesteretsjustitiarius Anker Vilhelm Frederik Bornemann (1763-1854) og major Cosmus Bornemann til Bjergbygaard (1768-1819), der begge 9. juli 1811 optoges i dansk adelig stand, og fra hvem slægtens nulevende medlemmer stammer.

Af disse to brødre var den førstnævnte, der stiftede det 2. Bornemannske fideikommis, fader til kammerherre, Højesteretsassessor Cosmus Bornemann (1806-77) og til geheimekonferensrådinde, overhofmesterinde hos dronning Louise Julia Adelaide Harriet Raben-Levetzau, f. Bornemann (1808-88), der stiftede 5 Raben-Levetzau-Bornemannske fideikommisser, og som sammen med sin mand oprettede den Raben-Levetzauske Fond.

Den yngre broder, majoren, var fader til kammerherre Philip Julius Bornemann (1803-83), stifteren af det 1. Bornemannske fideikommis. Medlemmer af slægten har ejet Bjergbygaard, Hagestedgaard og Nørager. Våbnet er en guld-vandkunst med dobbelt vandfald ledsaget af 18 seksoddede guldstjerner i blåt, på den kronede hjelm en kronet halv mand med afhugne arme, delt af kødfarve og blåt.

Kilder 
 

Adelsslægter fra Danmark
Slægter fra Danmark
Oliva

Se også Oliwa!
Oliva en en by i det østlige Spanien, provinsen Valencia, der ligger 69 km SSØ. for Valencia, 5 km fra Middelhavet og har lærredsindustri samt silke-, vin- og olivenavl. 1920 havde byen 10 500 indbyggere, 2009 28 400.

Byer i Valencia-regionen